CELEX: 32018D0301
Language: mt
Date: 2018-02-26 00:00:00
Title: Deċiżjoni ta' Implimentazzjoni tal-Kummissjoni (UE) 2018/301 tas-26 ta' Frar 2018 li temenda d-Deċiżjoni ta' Implimentazzjoni tal-Kummissjoni (UE) 2017/926 dwar l-approvazzjoni tal-kontijiet li jikkonċernaw in-nefqa ffinanzjata mill-Fond Agrikolu Ewropew għall-Iżvilupp Rurali (FAEŻR) għas-sena finanzjarja 2016 tal-aġenziji tal-pagamenti tal-Istati Membri (notifikata bid-dokument C(2018) 1078)

28.2.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 56/62
               
            DEĊIŻJONI TA' IMPLIMENTAZZJONI TAL-KUMMISSJONI (UE) 2018/301
      tas-26 ta' Frar 2018
      li temenda d-Deċiżjoni ta' Implimentazzjoni tal-Kummissjoni (UE) 2017/926 dwar l-approvazzjoni tal-kontijiet li jikkonċernaw in-nefqa ffinanzjata mill-Fond Agrikolu Ewropew għall-Iżvilupp Rurali (FAEŻR) għas-sena finanzjarja 2016 tal-aġenziji tal-pagamenti tal-Istati Membri
      
         
            (notifikata bid-dokument C(2018) 1078)
         
      
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (UE) Nru 1306/2013 tal-Parlament Ewropew u tal-Kunsill tas-17 ta' Diċembru 2013 dwar il-finanzjament, il-ġestjoni u l-monitoraġġ tal-politika agrikola komuni u li jħassar ir-Regolamenti tal-Kunsill (KEE) Nru 352/78, (KE) Nru 165/94, (KE) Nru 2799/98, (KE) Nru 814/2000, (KE) Nru 1290/2005 u (KE) Nru 485/2008 (1), u b'mod partikulari l-Artikolu 51 tiegħu,
      Wara li kkonsultat mal-Kumitat dwar il-Fondi Agrikoli,
      Billi:
      
                  (1)
               
               
                  Id-Deċiżjoni ta' Implimentazzjoni tal-Kummissjoni (UE) 2017/926 (2) approvat il-kontijiet tal-aġenziji kollha tal-pagamenti għas-sena finanzjarja tal-2016 marbutin mal-perjodu ta' programmazzjoni tal-2014 sal-2020, minbarra dawk tal-aġenzija tal-pagamenti Bulgara msejħa “State Fund Agriculture”, dawk tal-aġenzija tal-pagamenti Daniża msejħa “Danish AgriFish Agency”, dawk tal-aġenzija tal-pagamenti Franċiża msejħa “Office du Développement Agricole et Rural de Corse”, dawk tal-aġenzija tal-pagamenti Ungeriża msejħa “Agriculture and Rural Development Agency”, dawk tal-aġenziji tal-pagamenti Taljani msejħin “Agenzia per le Erogazioni in Agricoltura” u “Agenzia della regione Calabria per le Erogazioni in Agricoltura”, dawk tal-aġenzija tal-pagamenti Maltija msejħa “Agriculture and Rural Payments Agency” u dawk tal-aġenzija tal-pagamenti Slovakka msejħa “Agricultural Paying Agency”.
               
            
                  (2)
               
               
                  L-Artikolu 54(4) tar-Regolament (UE) Nru 1306/2013 jeżiġi li l-Istati Membri jehmżu, mal-kontijiet annwali li jridu jibagħtu lill-Kummissjoni skont l-Artikolu 29 tar-Regolament ta' Implimentazzjoni tal-Kummissjoni (UE) Nru 908/2014 (3), tabella ċċertifikata li turi l-ammonti li jkollhom jagħmlu tajjeb għalihom huma skont l-Artikolu 54(2) tar-Regolament (UE) Nru 1306/2013. Ir-regoli dwar l-applikazzjoni tal-obbligu tal-Istati Membri li jirrappurtaw l-ammonti li jridu jiġu rkuprati huma stabbiliti fir-Regolament ta' Implimentazzjoni tal-Kummissjoni (UE) Nru 908/2014. L-Anness II tar-Regolament ta' Implimentazzjoni tal-Kummissjoni (UE) Nru 908/2014 jagħti l-mudell tat-tabella li l-Istati Membri jridu jużaw biex jipprovdu l-informazzjoni dwar l-ammonti li jridu jiġu rkuprati fl-2016. Jenħtieġ li l-Kummissjoni tiddeċiedi dwar il-konsegwenzi finanzjarji tan-nuqqas ta' rkupru tal-irregolaritajiet li jmorru lura għal iżjed minn erba' snin jew għal iżjed minn tmien snin rispettivament abbażi tat-tabelli li l-Istati Membri jkunu mlew.
               
            
                  (3)
               
               
                  Skont l-Artikolu 54(3) tar-Regolament (UE) Nru 1306/2013, għal raġunijiet iġġustifikati kif xieraq, l-Istati Membri jistgħu jiddeċiedu li ma jsegwux irkupru. It-tali deċiżjoni tista' tittieħed biss jekk l-ispejjeż li jkunu saru diġà u li x'aktarx ikunu se jsiru b'kollox ikunu aktar mill-ammont li jkollu jiġi rkuprat, jew jekk l-irkupru jirriżulta impossibbli minħabba l-insolvenza, irreġistrata u rrikonoxxuta skont il-liġi nazzjonali, tad-debitur jew tal-persuni legalment responsabbli mill-irregolarità. Jekk id-deċiżjoni tittieħed fi żmien erba' snin mid-data tat-talba għall-irkupru, jew fi żmien tmien snin f'każ li l-irkupru jinkiseb permezz tal-qrati nazzjonali, il-konsegwenzi finanzjarji kollha tan-nuqqas ta' rkupru jridu jitħallsu mill-baġit tal-Unjoni. L-ammonti li għalihom Stat Membru partikulari jkun iddeċieda li ma jsegwix l-irkupru u r-raġunijiet għad-deċiżjoni tiegħu jridu jiddaħħlu fil-kontijiet annwali skont l-Artikolu 29(e) tar-Regolament ta' Implimentazzjoni tal-Kummissjoni (UE) Nru 908/2014, imsemmijin fl-Artikolu 102(1)(c)(iii) tar-Regolament (UE) Nru 1306/2013. Għalhekk, jenħtieġ li t-tali ammonti ma jiġġarrbux mill-Istati Membri kkonċernati iżda jitħallsu mill-baġit tal-Unjoni minflok.
               
            
                  (4)
               
               
                  L-Anness III tad-Deċiżjoni ta' Implimentazzjoni (UE) 2017/926 jistabbilixxi l-ammonti li jridu jitħallsu mill-Istati Membri minħabba l-applikazzjoni tal-Artikolu 54(2) tar-Regolament (UE) Nru 1306/2013 għall-perjodu ta' programmazzjoni tal-2014 sal-2020 għall-Fond Agrikolu Ewropew għall-Iżvilupp Rurali (l-FAEŻR).
               
            
                  (5)
               
               
                  Minħabba l-applikazzjoni tal-Artikolu 54(2) tar-Regolament (UE) Nru 1306/2013 għall-perjodu ta' programmazzjoni tal-2007 sal-2013 għall-FAEŻR, għad hemm ammonti li jridu jitħallsu mill-Istati Membri.
               
            
                  (6)
               
               
                  Sabiex tingħata l-istampa kollha tal-ammonti li l-Istati Membri jridu jħallsu għall-FAEŻR, irrispettivament mill-perjodu ta' programmazzjoni, u għal raġunijiet ta' effiċjenza amministrattiva, jenħtieġ li d-Deċiżjoni ta' Implimentazzjoni (UE) 2017/926 tiġi emendata kif xieraq,
               
            ADOTTAT DIN ID-DEĊIŻJONI:
      Artikolu 1
      Id-Deċiżjoni ta' Implimentazzjoni (UE) 2017/926 hija emendata kif ġej:
      
                  (1)
               
               
                  l-Artikolu 3 huwa sostitwit b'dan li ġej:
                  “Artikolu 3
                  L-ammonti li jridu jitħallsu mill-Istati Membri minħabba l-applikazzjoni tal-Artikolu 54(2) tar-Regolament (UE) Nru 1306/2013 għall-perjodu ta' programmazzjoni tal-2014 sal-2020 għall-Fond Agrikolu Ewropew għall-Iżvilupp Rurali (l-FAEŻR), huma stabbiliti fl-Anness III ta' din id-Deċiżjoni.
                  L-ammonti li jridu jitħallsu mill-Istati Membri minħabba l-applikazzjoni tal-Artikolu 54(2) tar-Regolament (UE) Nru 1306/2013 għall-perjodu ta' programmazzjoni tal-2007 sal-2013 għall-Fond Agrikolu Ewropew għall-Iżvilupp Rurali (l-FAEŻR), huma stabbiliti fl-Anness IV ta' din id-Deċiżjoni.”;
               
            
                  (2)
               
               
                  it-test mogħti fl-Anness ta' din id-Deċiżjoni jiżdied fid-Deċiżjoni ta' Implimentazzjoni (UE) 2017/926 bħala l-Anness IV tagħha.
               
            Artikolu 2
      Din id-Deċiżjoni hija indirizzata lill-Istati Membri.
      
         Magħmul fi Brussell, is-26 ta' Frar 2018.
         
            
               Għall-Kummissjoni
            
            Phil HOGAN
            
               Membru tal-Kummissjoni
            
         
      
      
         (1)  ĠU L 347, 20.12.2013, p. 549.
      
         (2)  Id-Deċiżjoni ta' Implimentazzjoni tal-Kummissjoni (UE) 2017/926 tad-29 ta' Mejju 2017 dwar l-approvazzjoni tal-kontijiet li jikkonċernaw in-nefqa ffinanzjata mill-Fond Agrikolu Ewropew għall-Iżvilupp Rurali (FAEŻR) għas-sena finanzjarja 2016 tal-aġenziji tal-pagamenti tal-Istati Membri (ĠU L 140, 31.5.2017, p. 15).
      
         (3)  Ir-Regolament ta' Implimentazzjoni tal-Kummissjoni (UE) Nru 908/2014 tas-6 ta' Awwissu 2014 li jistabbilixxi r-regoli għall-applikazzjoni tar-Regolament (UE) Nru 1306/2013 tal-Parlament Ewropew u tal-Kunsill fir-rigward tal-aġenziji tal-pagamenti u korpi oħra, il-ġestjoni finanzjarja, l-approvazzjoni ta' kontijiet, ir-regoli dwar kontrolli, garanziji u trasparenza (ĠU L 255, 28.8.2014, p. 59).
      
         ANNESS
         “
               ANNESS IV
               
                  APPROVAZZJONI TAL-KONTIJIET TAL-AĠENZIJI TAL-PAGAMENTI
               
               
                  IS-SENA FINANZJARJA TAL-2016 - L-FAEŻR
               
               
                  Korrezzjonijiet skont l-Artikolu 54(2) tar-Regolament (UE) Nru 1306/2013
                   (*1)
               
               
                           Stat Membru
                        
                        
                           Munita
                        
                        
                           Fil-munita nazzjonali
                        
                        
                           F'EUR
                        
                     
                           AT
                        
                        
                           EUR
                        
                        
                           —
                        
                        
                           —
                        
                     
                           BE
                        
                        
                           EUR
                        
                        
                           —
                        
                        
                           —
                        
                     
                           BG (*2)
                           
                        
                        
                           BGN
                        
                        
                           —
                        
                        
                           —
                        
                     
                           CY
                        
                        
                           EUR
                        
                        
                           —
                        
                        
                           —
                        
                     
                           CZ
                        
                        
                           CZK
                        
                        
                           36 969,05 
                        
                        
                           —
                        
                     
                           DE
                        
                        
                           EUR
                        
                        
                           —
                        
                        
                           41 455,51 
                        
                     
                           DK (*2)
                           
                        
                        
                           DKK
                        
                        
                            
                        
                        
                           —
                        
                     
                           EE
                        
                        
                           EUR
                        
                        
                           —
                        
                        
                           233 063,44 
                        
                     
                           ES
                        
                        
                           EUR
                        
                        
                           —
                        
                        
                           260 699,62 
                        
                     
                           FI
                        
                        
                           EUR
                        
                        
                           —
                        
                        
                           4 602,87 
                        
                     
                           FR (*2)
                           
                        
                        
                           EUR
                        
                        
                           —
                        
                        
                           601 073,78 
                        
                     
                           UK
                        
                        
                           GBP
                        
                        
                           9 169,51 
                        
                        
                           —
                        
                     
                           EL
                        
                        
                           EUR
                        
                        
                           —
                        
                        
                           34 706,51 
                        
                     
                           HR
                        
                        
                           HRK
                        
                        
                           —
                        
                        
                           —
                        
                     
                           HU (*2)
                           
                        
                        
                           HUF
                        
                        
                           —
                        
                        
                           —
                        
                     
                           IE
                        
                        
                           EUR
                        
                        
                           —
                        
                        
                           179 494,91 
                        
                     
                           IT (*2)
                           
                        
                        
                           EUR
                        
                        
                            
                        
                        
                           67 180,48 
                        
                     
                           LT
                        
                        
                           EUR
                        
                        
                           —
                        
                        
                           —
                        
                     
                           LU
                        
                        
                           EUR
                        
                        
                           —
                        
                        
                           —
                        
                     
                           LV
                        
                        
                           EUR
                        
                        
                           —
                        
                        
                           475,29
                        
                     
                           MT (*2)
                           
                        
                        
                           EUR
                        
                        
                           —
                        
                        
                           —
                        
                     
                           NL
                        
                        
                           EUR
                        
                        
                           —
                        
                        
                           —
                        
                     
                           PL
                        
                        
                           PLN
                        
                        
                           1 563 681,20 
                        
                        
                           —
                        
                     
                           PT
                        
                        
                           EUR
                        
                        
                           —
                        
                        
                           22 273,99 
                        
                     
                           RO
                        
                        
                           RON
                        
                        
                           125 075,98 
                        
                        
                           —
                        
                     
                           SE
                        
                        
                           SEK
                        
                        
                           378 568,89 
                        
                        
                           —
                        
                     
                           SI
                        
                        
                           EUR
                        
                        
                           —
                        
                        
                           497,82
                        
                     
                           SK (*2)
                           
                        
                        
                           EUR
                        
                        
                           —
                        
                        
                           —
                        
                     ”
         
            (*1)  Dan l-Anness jagħti biss il-korrezzjonijiet marbutin mal-perjodu ta' programmazzjoni tal-2007 sal-2013.
         
            (*2)  Fil-każ tal-aġenziji tal-pagamenti li l-kontijiet tagħhom huma diżassoċjati, it-tnaqqis stabbilit fl-Artikolu 54(2) irid jiġi applikat ladarba l-kontijiet tagħhom jiġu proposti għall-approvazzjoni.